als_Latn dik_Latn sag_Latn
Konsulli i Nderit te Republikës së Bullgarisë në Shqipëri, në bashkëpunim me Universitetin “Aleksandër Xhuvani” në Elbasan kanë zhvilluar një ceremony përkujtomore me rastin e Festës Kombëtare të Bullgarisë. I pranishëm në këtë aktivitet ka qenë edhe Ambasadori i Bullgarisë në Tiranë zoti Dimitar Arnaudov.
Duke folur në këtë ceremoni Rektori i Universitetit të Elbasanit Prof.Dr.Liman Varoshi, pasi ka falenderuar të pranishmit, ka bërë një pasqyrë të ngjarjeve historike që sollën në pavarësinë e Bullgarisë nga pushtimi ottoman. Rektori Varoshi ka vlerësuar periudhën e rilindjes Bullgare, si më të rëndësishmen që çoi edhe në përvijimin e idesë së pavarësisë së vendit. Në këtë kontekst siç theksoi ai duke përmendur edhe figurat më të shquara të asaj periudhe, Bullgaria arriti të ecë përpara drejt pavarësisë dhe drejt krijimit të një shoqërie me zhvillime të rëndësishme sociale-ekonomike dhe drejt një bashkimi të të gjithë aktorëve dhe faktorëve shtetformues. Rektori Varoshi gjithashtu e vuri theksin edhe tek ngjashmëritë mes historisë e rrugës së pupujve të Ballanit të cilët sipas tij, duhet të bashkuar të shohin përpara drejt integrimeve europiane, duke braktisur në ndonjë rast edhe element të nacionalizimit që kërkojnë ti ndajnë.
Nga ana e tij Ambasadori i Bullgarisë në Shqipëri Dimitar Arnaudov, duke falenderuar të pranishmit dhe Rektorin Liman Varoshi, për pasqyrën e saktë dhe njohjën e thellë të historisë së popullit Bullgar, e ka vënë theksin tek bashkëpunimi mes dy vendeve dhe popujve. Ai është shprehur se komuniteti gollobordas, i cili gjenden në numër të konsiderueshëm në Elbasan dhe Shqipëri, është urë bashkëpunimi e rëndësishme në këtë drejtin. Gjithashtu ambasadori Arnaudov është shprehur se Bullgaria mbështet fuqishëm proçeset integruese të Shqipërisë në Bashkimin Europian dhe ka qenë dhe do të jetë e gatshme të ofrojë eksperiencën e saj në këtë drejtim.
Ambasadori i Republikës së Gjermanisë në Shqipëri, Helmut Hoffman ka zhvilluar një vizitë në Universitetin “Aleksandër Xhuvani” të Elbasanit. Fillimisht ambasadori u prit nga Rektori i këtij Universiteti Prof.Dr. Liman Varoshi. Rektori i ka paraqitur ambasadorit Hoffman një tablo të zhvillimeve dhe arritjeve të Universitetit të Elbasanit, duke theksuar se ky institucion është ndër më të rëndësishmit e mbarë hapësirës shqiptare të arsimit të lartë. Ai e ka vënë theksin edhe në trashëgiminë e madhe që ka Universiteti, si vazhdues i Normales së Elbasanit, shkollës së parë që nxirrte nga bankat e saj, arsimtarë për mbarë trevat ku jetojnë e banojnë shqiptarët.
Duke u ndalur tek situate aktuale e zhvillimit të arsimit të lartë Rektori Liman Varoshi ka thënë se Universiteti i Elbasanit, e ka vënë theksin tek rritja e vazhdueshme e cilësisë së mësimdhënies dhe kërkimit shkencor, si premisë dhe garanci për zhvillimin e mëtejshëm dhe rritjen e rolit të Universitetit në Shqipëri dhe më gjerë. Ai ndërkohë i kërkoi Ambasadorit Helmut Hoffman edhe impenjimin e tij personal në drejtim të ndihmës për programet e studimit që kanë lidhje me gjuhën gjermane. Rektori ka theksuar se institucioni që ai drejton e sheh gjuhën gjermane, si mundësi e madhe për të rinjtë shqiptarë për tu integruar në tregun e punës.
Kjo ide është mbështetur edhe nga Ambasadori gjerman në Shqipëri Helmut Hoffman. Ai ka deklaruar dhe sugjeruar që Universiteti i Elbasanit të orientojë programet e studimit drejt degëve të ndërthurura. Ambasadori ka theksuar se “nëse do të kemi infiermerë apo punonjës të teknologjisë së informacionit që zotërojnë gjuhën gjermane, atëherë mundësitë e tyre të punësimit do të ishin tepër të mëdha në Gjermani, pa përjashtuar këtu edhe cikle të tjera studimi”. Helmut Hoffman premtoi mbështetjen e tij personale dhe të ambasadës që drejton në këtë kuadër.
Pas takimit me Rektorin e Universitetit, Ambasadori Helmut Hoffman ka zhvilluar një takim me pedagogë të gjuhës gjermane pranë Universitetit të Elbasanit, ku ai ka shprehur mbështetjen për punën e tyre dhe ka premtuar kontakte më të shpeshta në të ardhmen.
als_Latn als_Latn als_Latn als_Latn als_Latn als_Latn als_Latn